หุ้นปิดร่วง36จุดกังวลอสังหาฯจีน
หุ้นไทยร่วงแรงปิดลดลง 36.69 จุด ที่ 1,404.64 จุดมูลค่าการซื้อขาย 41,829.88 ล้านบาท
29 ต.ค. 2565

หุ้นไทยร่วงแรงปิดลดลง 36.69 จุด ที่ 1,404.64 จุดมูลค่าการซื้อขาย 41,829.88 ล้านบาท
ตลาดหุ้นวันที่ 8 ก.ค. ดัชนีปิดที่  1,404.64 จุด ลดลง  36.69 จุด  หรือ -2.55%  มูลค่าการซื้อขาย 41,829.88  ล้านบาท
นายเทิดศักดิ์  ทวีธีรธรรม  ผู้อำนวยการอาวุโส ฝ่ายวิจัย บล.เอเซียพลัส กล่าวว่า ตลาดหุ้นไทยลดลงแรงตามตลาดเพื่อนบ้านที่ปรับตัวลง 2-4% เนื่องจากนักลงทุนกังวลฟองสบู่ในอสังหาริมทรัพย์ของจีน ทำให้นักลงทุนเทขายหุ้นออมามาก ขณะเดียวกันปัจจัยในประเทศ ความกังวลเกี่ยวกับปัจจัยการเมืองมีมากขึ้น
"ตลาดหุ้นผันผวนแรงหลังจากที่ผ่านมาขึ้นได้จากเม็ดเงินต่างประเทศที่ไหลเข้ามาลงทุนจำนวนมาก ตอนนี้ถือว่าอยู่ในช่วงของการปรับฐานและจะขับเคลื่อนได้ด้วยกำไรบริษัทจดทะเบียน"นายเทิดศักดิ์ กล่าว
อย่างไรก็ตามตอนนี้ไม่แนะนำให้นักลงทุนซื้อขายเก็งกำไรแบบเทรดดิ้ง แต่ควรรอเลือกซื้อหุ้นปัจจัยพื้นฐานดีและมีส่วนต่างในการปรับตัวขึ้นได้มาก โดยมองว่าหากดัชนีหลุด 1,400 จุดจะมีแรงซื้อจากนักลงทุนระยะยาวเข้ามา โดยอัตราส่วนราคาต่อกำไรสุทธิ (พี/อี) อยู่ที่13.4 เท่าๆนั้น
แนวโน้มตลาดหุ้นในวันพรุ่งนี้ยังต้องติดตามปัจจัยต่างประเทศ โดยมองแนวรับ 1,400 จุดและแนวต้าน 1,420 จุด
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่BAY   มูลค่าการซื้อขาย 2,459.07 ล้านบาท  ปิดที่  37.25 บาท  -0.25 บาท หรือ -0.67%PTT   มูลค่าการซื้อขาย 2,303.79  ล้านบาท  ปิดที่  344 บาท  -4.00  บาท หรือ -1.15%PTTGC   มูลค่าการซื้อขาย 2,092.93  ล้านบาท  ปิดที่  72 บาท ไม่เปลี่ยนแปลงINTUCH  มูลค่าการซื้อขาย 1,950.50  ล้านบาท  ปิดที่  82.75 บาท -3.25 บาท หรือ -3.78%KBANK   มูลค่าการซื้อขาย 1,828.89 ล้านบาท  ปิดที่  175 บาท  -6.50 บาท หรือ -3.58%